Diari Oficial de la Generalitat Valenciana


Sumari del DOGV 1703, del 15-01-1992 (1992/823637)

DECRET 7/1992, de 7 de gener, del Govern Valencià, pel qual s'accepta la cessió d'us, a títol gratuït, de les plantes altes 1a i 2a del mercat municipal de vendes al detall d'Alzira, realitzada per l'Ajuntament d'Alzira, per a la instal.lació i posada en funcionament d'una escola oficial d'idiomes i altres serveis.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/01/07/7/dof/vci/html**

### Dades del document

Número de DOGV
:   1703

Data del DOGV
:   15-01-1992

Secció del DOGV
:   DISPOSICIONS GENERALS

Número del document
:   1992/823637


Data del document
:   07-01-1992

Organisme emissor
:   Conselleria d'Economia i Hisenda

Tipus de document
:   Decret

Decret 7/1992, de 7 de gener, del Govern Valencià, pel qual s'accepta la cessió d'ús, a títol gratuït, de les plantes altes 1ª i 2ª del mercat municipal de vendes al detall d'Alzira, realitzada per l'Ajuntament d'Alzira, realitzada per l'Ajuntament d'Alzira, per a la instal·lació i posada en funcionament d'una escola oficial d'idiomes i altres serveis.  
L?Ajuntament d'Alzira, en sessió plenària de data 3 de març de 1990, acordà la cessió gratuïta, pel termini de 50 anys, a la Generalitat Valenciana, de l?ús de les plantes altes 1ª i 2.ª de l?edifici del mercat municipal de vendes al detall, situat a Alzira, dels quals és propietari.  
La cessió es realitza amb el fi determinant d'instal·lar i posar en funcionament una escola oficial d'idiomes, un servei psicopedagògic, una escola comarcal i un futur centre de professors, o qualsevol altra activitat educativa o cultural.  
A petició del Conseller de Cultura, Educació i Ciència, s'iniciaren els tràmits legals oportuns per a l'acceptació i la formalització de la cessió d'ús de les plantes esmentades, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d?octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 7 de gener de 1992,  
DECRETE  
Article primer  
Acceptar la cessió d'ús a títol gratuït, realitzada per l?Ajuntament d'Alzira, de les plantes altes 1ª i 2.ª de l'edifici del mercat municipal de vendes al detall, amb accés independent pels carrers Riola i Bandera Valenciana.  
Article segon  
Aquesta cessió d'ús gratuït comporta el compromís, per part de la Generalitat Valenciana, d'instal·lar-hi l'escola oficial d'idiomes, el servei de professors i qualsevol altra activitat educativa o cultural. Els fins per als quals s'efectua la cessió s'hauran d'acomplir en el termini màxim d'un any i mantenir-se durant els trenta següents.  
Article tercer  
Aquesta cessió comporta l'autorització a la Conselleria de Cultura, Educació i Ciència per a elevar sobre la 2ª planta alta una planta més, destinada a la mateixa finalitat i subjecta al mateix termini d'ús.  
Article quart  
Els drets derivats d'aquesta cessió s'hauran d'incorporar a l?Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 7 de gener de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI